kardosdrur/scandi-wiki huggingface dataset:
Sunsari District

Sunsari District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Sunsari er et distrikt i lavlandet Terai, som ligger i Kosi Zone i Eastern Development Region.

Sunsari areal er 1.257 km² og der boede ved folketællingen 2001 i alt 625.633 og i 2007 698.832 og i 2011 763.487 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i. 

Sunsari District er endvidere opdelt i 52 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities). 

Sunsari District er udviklingsmæssigt – gennem anvendelse af FN og UNDP's Human Development Index – kategoriseret som nr. 16 ud af Nepals 75 distrikter.

Se også 
 Oversigt over alle 75 distrikter i Nepal

Referencer

Eksterne links 
 Kort over Sunsari District
 Sunsari District sundhedsprofil – fra FN-Nepal (på engelsk)

Distrikter i Nepal
Surkhet District

Surkhet District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Surkhet er et distrikt i bakkeområdet Middle Hills, som ligger i Bheri Zone i Mid-Western Development Region.

Surkhet areal er 2.451 km² og der boede ved folketællingen 2001 i alt 269.870 og i 2007 301.445 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i. 

Surkhet District er endvidere opdelt i 51 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities). 

Surkhet District er udviklingsmæssigt – gennem anvendelse af FN og UNDP's Human Development Index – kategoriseret som nr. 22 ud af Nepals 75 distrikter.

Se også 
 Oversigt over alle 75 distrikter i Nepal

Eksterne links 
 Kort over Surkhet District
 Surkhet District sundhedsprofil – fra FN-Nepal (på engelsk)

Distrikter i Nepal
Syangja District

Syangja District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Syangja er et distrikt i bakkeområdet Middle Hills, som ligger i Gandaki Zone i Western Development Region.

Syangja areal er 1.164 km² og der boede ved folketællingen 2001 i alt 317.320 og i 2007 354.446 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i.

Syangja District er endvidere opdelt i 62 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities).

Syangja District er udviklingsmæssigt – gennem anvendelse af FN og UNDP's Human Development Index – kategoriseret som nr. 7 ud af Nepals 75 distrikter.

Se også 
 Oversigt over alle 75 distrikter i Nepal

Eksterne links 
 Kort over Syangja District
 Syangja District sundhedsprofil – fra FN-Nepal (på engelsk)

Distrikter i Nepal
Tanahu District

Tanahu District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Tanahu er et distrikt i bakkeområdet Middle Hills, som ligger i Gandaki Zone i Western Development Region.

Tanahu areal er 1.546 km² og der boede ved folketællingen 2001 i alt 315.237 og i 2007 352.120 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i. 

Tanahu District er endvidere opdelt i 47 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities). 

Tanahu District er udviklingsmæssigt – gennem anvendelse af FN og UNDP's Human Development Index – kategoriseret som nr. 9 ud af Nepals 75 distrikter.

Se også 
 Oversigt over alle 75 distrikter i Nepal

Eksterne links 
 Kort over Tanahu District
 Tanahu District sundhedsprofil – fra FN-Nepal (på engelsk)

Distrikter i Nepal
Taplejung District

Taplejung District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Taplejung er et bjerg-distrikt, som ligger i Mechi Zone i Eastern Development Region.

Taplejung areal er 3.646 km² og der boede ved folketællingen 2001 i alt 134.698 og i 2007 150.458 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i. 

Taplejung District er endvidere opdelt i 50 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities). 

Taplejung District er udviklingsmæssigt – gennem anvendelse af FN og UNDP's Human Development Index – kategoriseret som nr. 36 ud af Nepals 75 distrikter.

Se også 
 Oversigt over alle 75 distrikter i Nepal

Eksterne links 
 Kort over Taplejung District
 Taplejung District sundhedsprofil – fra FN-Nepal (på engelsk)

Distrikter i Nepal
Terhathum District

Terhathum District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Terhathum er et distrikt i bakkeområdet Middle Hills, som ligger i Kosi Zone i Eastern Development Region.

Terhathum areal er 679 km² og der boede ved folketællingen 2001 i alt 113.111 og i 2007 126.345 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i. 

Terhathum District er endvidere opdelt i 32 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities). 

Terhathum District er udviklingsmæssigt – gennem anvendelse af FN og UNDP's Human Development Index – kategoriseret som nr. 10 ud af Nepals 75 distrikter.

Se også 
 Oversigt over alle 75 distrikter i Nepal

Referencer

Eksterne links 
 Kort over Terhathum District
 Terhathum District sundhedsprofil – fra FN-Nepal (på engelsk)

Distrikter i Nepal
Udayapur District

Udayapur District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Udayapur er et distrikt i bakkeområdet Middle Hills, som ligger i Sagarmatha Zone i Eastern Development Region.

Udayapur areal er 2.063 km² og der boede ved folketællingen 2001 i alt 287.689 og i 2007 321.349og i 2011 317.532 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i.

Udayapur District er endvidere opdelt i 45 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities).

Udayapur District er udviklingsmæssigt – gennem anvendelse af FN og UNDP's Human Development Index – kategoriseret som nr. 21 ud af Nepals 75 distrikter.

Se også 
 Oversigt over alle 75 distrikter i Nepal

Referencer

Eksterne links 
 Kort over Udayapur District
 Udayapur District sundhedsprofil – fra FN-Nepal (på engelsk)

Distrikter i Nepal
Via Appia

Via Appia var den første og vigtigste af de romerske veje, hvorfor den blev kaldt regina viarum "Vejenes Dronning"). Den gik fra Rom via den vigtige provinsby Capua til havnebyen Brundisium.

Via Appia blev anlagt i 312 f.Kr. af censor og konsul Appius Claudius Caecus. Vejen er et pragteksempel på den anlægningsteknik, som romerne benyttede til de 290.000 km vej, de byggede til alle afkroge af imperiet. Et underlag af fast jord, som blev dækket af et tyndt lag sten og mørtel. Over mørtelen blev der lagt et lag grus, og øverst en masse flade, formede trædesten. Ifølge Procopius blev de mangekantede trædesten på Via Appia lagt med så stor omsorg og nøjagtighed, at "det så ud til at være lavet ikke af mennesker, men af naturen selv".

Via Appia forbandt Rom med Brundisium og var hovedvejen til Grækenland, da Brundisium var udskibningsbyen mod øst.

Rester af den 560 km lange vej findes i den oprindelige form. I antikken blev kriminelle korsfæstet langs vejen. Bl.a blev over 6.000 henrettet, efter at Spartacus blev besejret. Deres kors stod med 70 meters mellemrum på hver side af en 200 km lang strækning af Via Appia. Nogle af de rige antikke romeres mausolæer ligger langs vejen.

Romerriget
Vejhistorie
Veje i Italien
Staten Island

Staten Island er et borough i den amerikanske by New York, der er klassificeret som et af fem boroughs.

Bydelen Staten Island omfatter øen Staten Island samt de mindre øer Isle of Meadow, Pralls Island, Shooters Island, Swinburne Island og Hoffman Island.

Staten Island er det tyndest befolkede borough af New Yorks fem boroughs. Store dele af bydelen var tidligere domineret af gårde, som hovedsageligt havde mælkeproduktion, og nogle af disse var i drift helt frem til 1960'erne. Bydelens fortsatte befolkningstilvækst siden åbningen af Verrazano-Narrows Bridge har imidlertid ført til trafikoverbelastning på grund af vejreguleringer og vejarbejde.

Staten Island har 443.728 indbyggere (2000) og en befolkningstæthed på 2.929,6/km².

Se også 

 Staten Island Ferry
Kongeriget Lombardiet-Venetien

Kongeriget Lombardiet-Venetien (italiensk: Regno Lombardo-Veneto, tysk: Lombardo-Venezianisches Königreich)  blev oprettet i 1815 og nedlagt i 1866. Kejseren af Østrig var også konge af Lombardiet-Venetien. 

Italien erobrede Lombardiet med Milano i 1859. I 1866 erobrede Italien også Venetien med Venezia. Venetien blev derefter italieniseret. Stednavne og efternavne blev erstattet med italienske navne, mens de lokale romanske dialekter blev skudt til side til fordel for italiensk.

Konger af Lombardiet-Venetien 
 Franz I (1815-1835) (fra 1804 kejser af Østrig, indtil 1806 tysk-romersk kejser)
 Ferdinand I., 1835-1848 (afsat),  død 1875
 Franz Joseph I (1848-1866)

Vicekonger af Lombardiet-Venetien 
 Feltmarskal, prins Prinz Heinrich XV. Reuß zu Plauen (1814–1815) 
 Feltmarskal, greve Graf Friedrich Heinrich von Bellegarde (1815–1816) 
 Ærkehertug Anton Viktor af Østrig (1816–1818) 
 Ærkehertug Rainer af Østrig (1818–1848)

Generalguvernører af Lombardiet-Venetien 
 Feltmarskal, greve Josef Wenzel Radetzky von Radetz (1848–1857) 
 Ærkehertug Maximilian af Østrig (1857–1859), (kejser af Mexico 1864–1867).
 

Forhenværende lande på den italienske halvø
Forhenværende marionetstater
Lombardiet-Venetien
Etableret i 1815
Ophørt i 1866
Italiens historie
Østrigs historie
Lombardiet-Venetien
Cercle Brugge

Cercle Brugge K.S.V. er den 12. ældste belgiske fodboldklub og blev grundlagt d. 9. april 1899. Klubben vandt sit første nationale mesterskab i 1911. Klubben spiller sine hjemmekampe på Jan Breydel Stadion, som de deler med lokalrivalerne Club Brugge K.V. Jan Breydel Stadion har knap 30.000 siddepladser og blev brugt under EM i fodbold 2000.

Mange kendte spillere har haft deres gang i Cercle, mest kendt i Danmark er naturligvis Benny Nielsen og Morten Olsen.

Titler 
 Belgiske mesterskaber (3): 1911, 1927 og 1930
 Belgiske pokalturnering (2): 1927 og 1985

Danske spillere 
  Morten Olsen (1972-1976) – 132 kampe / 8 mål
  Benny Nielsen (1971-1974) – 79 kampe / 21 mål

Europæisk deltagelse 

Fodboldklubber i Belgien
Etableret i 1899
Brugge
Jacob Paludan

Stig Henning Jacob Puggaard Paludan (7. februar 1896 i København – 26. september 1975) var en dansk forfatter.

Jacob Paludan var søn af professor Julius Paludan og hustru Gerda f. Puggaard, voksede op i et embedsmandsmiljø, tog realeksamen 1912 og blev uddannet cand.pharm. 1918. Han arbejdede herefter nogle år på apoteker i Danmark og Ecuador. Efter et års ophold i USA debuterede han med romanen De vestlige veje om en ung mands udfordringer i Amerika. Han opgav apotekervæsenet og ernærede sig en tid som hønseriejer, men kunne fra 1933 leve udelukkende som forfatter.

I Fugle omkring Fyret (1925) er temaet konflikten mellem det nye og det gamle. I 1927 udsendte han Markerne modnes. I 1932 – 1933 skrev han sit hovedværk, Jørgen Stein (i to bind Torden i Syd og Under Regnbuen). Jørgen Stein er en dannelsesroman, der beskriver den unge hovedperson som et udtryk for krigsgenerationen (1914-18).

Herefter udgav Paludan adskillige bind essays. I 1969 udsendte han Her omkring hjørnet, her blæser det mindre, en humoristisk, bevægende skildring af en menneskeskæbne, der sikkert rummer selvbiografiske træk.

Paludan sluttede sit forfatterskab med fire små "livsregistreringer": I høstens månefase, Sløret sandhed, Vink fra en fjern virkelighed og Låsens klik (sidste udsendt posthumt).

Han blev gift 1943 med kostumetegner Vibeke Holck (1910-1990), datter af kontorchef Harald Holck og hustru Toni f. Gregersen. Jacob Paludan er sammen med sin hustru begravet på Søholm Kirkegård i Birkerød.

Litteraturpriser og legater 
 1933 Otto Benzons Forfatterlegat
 1933 Finansloven
 1937 Sophus Michaëlis' Legat
 1939 Holberg-Medaillen
 1942 Det anckerske Legat
 1943 Emma Bærentzens Legat
 1950 Jeanne og Henri Nathansens Mindelegat
 1951 Herman Bangs Mindelegat
 1951 Ingenio et arti
 1951 De Gyldne Laurbær
 1956 Adam Oehlenschläger Legatet
 1957 Henrik Pontoppidans Mindefonds legat
 1959 Läkerols Kulturpris
 1960 Medlem af Det Danske Akademi
 1964 Det Danske Akademis Store Pris
 1965 Statens Kunstfond
 1967 Dansk Forfatterforenings H.C. Andersen Legat
 1970 Herman Bangs Mindelegat
 1974 Blicherprisen
 1975 Statens Kunstfond. Produktionspræmie (uden ansøgning): Vink fra en fjern virkelighed (erindringer)

Bibliografi i udvalg 
 De Vestlige Veje 1922 
 Søgelys 1923
 Urolige sange 1923
 En Vinter lang 1924
 Fugle omkring Fyret 1925
 Feodor Jansens jeremiader 1927
 Markerne Modnes 1927
 Landet forude: et spil om Utopie 1928
 Året rundt: trykt og utrykt 1929
 Jørgen Stein 1932/33

Eksterne henvisninger 
 
 
 Jacob Paludan på Dansk Forfatterleksikon

Det Danske Akademi
Farmaceuter fra Danmark
Selvbiografer fra Danmark
Kunstnere på finansloven (afdøde)
Personer fra København
Personer i Kraks Blå Bog (afdøde)
Modtagere af Ingenio et arti
Romanforfattere fra Danmark
Essayister fra Danmark
Apotekere fra Danmark
Jacob
Slægten Puggaard
Personer i Dansk Biografisk Leksikon
Modtagere af Boghandlernes gyldne Laurbær
Dansksprogede forfattere fra Danmark
Det Danske Akademis Store Pris
Modtagere af Holbergmedaljen
Ilaka (Nepal)

Ilaka er et ord, som anvendes i flere sydasiatiske sprog som betegnelse for naboområde eller lokalområde. Betegnelsen dukker op i formelle forvaltningsmæssige betegnelser, eksempelvis som et lokalt forvaltningsområde i Bangladesh, som en underinddeling af et distrikt i Nepal, men almindeligvis som betegnelse for naboområde eller lokalområde på en række sydasiatiske sprog.

Se også 
 Den regionale forvaltningsinstans i Nepal, District Development Committee.

Ord og vendinger
Maceió

Maceió er en by i det nordøstlige Brasilien, med et indbyggertal på cirka 800.000. Den er hovedstad i delstaten Alagoas og er havneby ved Atlanterhavet.

Byer i Brasilien
Ubatuba

Ubatuba er en by i den brasilianske delstat São Paulo med  indbyggere.

Referencer 

Byer i Brasilien
Vig Festival

Vig Festival er en festival, der afholdes i Vig i Odsherred hvert år, i anden uge af skolernes ferie. Arrangørerne satser hovedsageligt på at lokke hele familien med til festivalen, hvorfor udbuddet af musik hovedsageligt er dansk. Til tider er topnavnene dog udenlandske f.eks. Status Quo (2005), Beth Hart (2006+2017) og Shakin' Stevens (2007)

Festivalen startede i 1996 og har i dag ca. 21.000 deltagere (inklusiv ca. 2.700 frivillige medhjælpere). Vig Festival er en forening og al overskud går til de lokale foreninger som står bag festivalen.

Kunstnere der har optrådt på Vig festival: 
 Christopher
 Lukas Graham
 Magtens Korridorer
 Benjamin Hav
 Stine Bramsen
 Malte Ebert
 Gulddreng
 Medina
 Burhan G
 Birthe kjær
 Rasmus Seebach
 Mads Langer
 Aqua
 Infernal 
 D-A-D
 Beth Hart
 Gulddreng
 Kim Larsen & Kjukken
 DJ Aligator
 Carpark North
 ItaloBrothers
 Phlake
 Djämes Braun
 Sort sol
 Østkyst Hustlers
 Sweet
 Smokie
 Walkers
 Og mange flere....

Eksterne henvisninger 

Vig Festivals officielle hjemmeside

Musikfestivaler i Danmark
Etableret i 1996
Odsherred Kommune
Patras

Patras (græsk: Πάτρα; oldgræsk: Πάτραι, Patre el. Patrai) er Grækenlands tredjestørste by og hovedby i provinsen Achaia. Byen ligger på den nordlige del af Peloponnesos. Indbyggertallet er pr. 1. januar 2011 på 213.984 mennesker.

Patras var hovedstad i den romerske provins Achaea, efter den romerske af erobring af Grækenland i 146 f.Kr.

Byer i Vestgrækenland
Stone Town

Stone Town (swahili: Mji Mkongwe) er en del af byen Zanzibar City på den Tanzanianske ø Zanzibar ud for Afrikas østkyst. Stone Town blev i 2000 optaget på UNESCO Verdensarvsliste som et fint eksempel på en swahilisk handelsby på den afrikanske østkyst. Den viser eksempler på den kulturelle indflydelse gennem et årtusinde fra både den afrikanske, den indiske, europæiske, men især den arabiske kulturarv. De fleste bygninger er fra midten af 1800-tallet. 

Zanzibar har en stor symbolsk betydning da det var et af østafrikas største slavemarkeder, men også den base som modstandere af slaveri, såsom David Livingstone, arbejdede fra.

Stone Town er kendt for de få meter brede gade.

Eksterne henvisninger 
 UNESCO World Heritage Centre – Stone Town of Zanzibar
 Om stenstaden och dess byggnader 

Zanzibar
Verdensarvsområder i Afrika
Jørgen Teytaud

Jørgen Teytaud-Johansen (født 20. november 1933, død 30. november 2020) var en dansk skuespiller og lydbogsindlæser.

Han blev uddannet på Skuespillerskolen ved Århus Teater fra 1956 – 1958.
Han har på Det Danske Teater bl.a. spillet fortælleren i musicalen: Carbaret.
Desuden har han haft engagement på Illums Turné og på Bodil Lindorffs Børneteater.

Han har haft småroller i adskillige film som f.eks.

 Gøngehøvdingen – 1961.
 Smukke Arne og Rosa – 1967.
 Olsen Banden på spanden – 1969.
 En dag i oktober – 1991.

Desuden har han også lagt stemme til mange tegnefilm bl.a. til fortælleren i Peter Plys og til en viking i dukkefilmen Balladen om Holger Danske. Derudover mange indlæsninger af lydbøger.

Referencer

Eksterne henvisninger 
 
 

Skuespillere fra Danmark
Lydbogsindlæsere
Hang Fire

"Hang Fire" er en sang fra rock ’n’ roll bandet The Rolling Stones, og sangen findes på deres album fra 1981 Tattoo You.

Skrevet af Mick Jagger og Keith Richards er ”Hang Fire” et op tempo rock and roll nummer, som er krydret med en satirisk tekst som hentyder til Englands økonomiske tilbagegang gennem 1970erne. 

Sangen har et dystert blik på det engelske samfund på det tidspunkt, hvor der var uro på arbejdsmarkedet, og høje skatter forhindrede udvikling. Teksten parodiere den engelske Winter of Discontent, og fortæller at arbejdsløse englændere hellere ville spille på heste, end gifte sig ind i overklassen – den eneste måde for at komme videre i det engelske samfund. 

”Hang Fire” er en af de få gange bandet har skrevet en politisk sang, og den er bemærkelsesværdig ved at den aldrig blev udgivet som single i England, selvom bandet turnerede gennem Europa da singlen blev udgivet i Nordamerika. Teksten er ironisk og leder tilbage til gruppens mere sociale kontroversielle sange fra 1960erne som ” Mother's Little Helper”, ” 19th Nervous Breakdown” og ” Street Fighting Man”.

Keith Richards blev spurgt om nummeret i 1981:”Ja, sangen er om England.  Where I come from, nobody ever works, nothing ever gets done. De gik igennem deres små traumer derover. Det fortjente de for at smide os ud .”

Nummeret ”Hang Fire” blev først skrevet og indspillet under optagelserne til Some Girls i Paris. Men den kom først på albummet Tattoo You, hvor den blev udgivet som tredje single. Sangen blev et stort radio hit i USA, hvor den nåede en 20. plads på singles charts.

Eksterne henvisninger 

Officiel tekst
Se The Rolling Stones ”Hang Fire”
Facts om ”Hang Fire”

Fodnote 

Rolling Stones-sange
Singler fra 1982
Lucius Appulejus Saturninus

Lucius Appulejus Saturninus (født ca. 138 f.Kr., død 100 f.Kr.) var en romersk folketribun og demagog, der var allieret med Gaius Marius, og som i 100 f.Kr. forsøgte at omstyrte republikken.

Saturninus havde været kornkvæstor i Ostia i 104 f.Kr., men blev sat fra bestillingen på grund af rygter om korruption. Året efter kom han dog igen ind på den politiske scene, da han blev valgt til folketribun. Han indgik derefter en alliance med Gaius Marius, der var konsul det pågældende år. Saturninus skaffede jord til Marius' veteraner, og Marius støttede Saturninus' forslag. Sammen fik de også sendt deres fælles fjende Quintus Caecilius Metellus Numidicus i eksil.

I 100 f.Kr. blev Saturninus igen folketribun, denne gang sammen med sin nye allierede, Gaius Servilius Glaucia. I starten havde de begge Marius' støtte, men da Marius erfarede, at Saturninus havde fået en gruppe bøller til at gennembanke en kvæstor, der modsatte sig et af Saturninus' forslag, brød han med ham. Saturninus og Glaucia forstod, at dette ville betyde, at de ville blive retsforfulgt efter endt embedstid, så Saturninus forsøgte at blive genvalgt, mens Glaucia stillede op som konsul, for at de begge kunne opnå immunitet.

På selve valgdagen tydede alt dog på, at en anden kandidat, Gaius Memmius, ville blive valgt frem for Glaucia. Saturninus og hans bøller overfaldt derfor Memmius og dræbte ham. Dette førte til stor opstandelse i Rom, og den siddende konsul Marius måtte rykke ud med hæren for at nedkæmpe et oprør. I forvirringen fremsatte Saturninus et lovforslag, der skulle gøre ham til konge, men hæren fik nedkæmpet oprøret, og Saturninus og Glaucia blev spærret inde i senatsbygningen. En gruppe rasende senatorer kravlede dog op på bygningens tag og stenede de to tribuner til døde med tagstenene.

Julius Cæsar anklagede senere en af senatorerne, der havde været med på taget, Gaius Rabirius, for drab på romersk embedsmand, men baggrunden for dette sagsanlæg var at vise, at senatet ikke skulle lægge sig ud med ham. Der var i eftertiden stor enighed om, at Saturninus havde været en forbryder på højde med Graccherne.

Politikere fra Romerriget
Tjek fødsels- og dødsår